Liten furuknoppvikler

Liten furuknoppvikler  (Pseudococcyx posticana) er en sommerfugl i gruppen av viklere (Tortricidae). 

 Utseende 
En middelsstor (vingespenn 12-15 millimeter), tettbygd, brunspraglete vikler. Hodet er kledt med gule hår, thorax med mørke. Forvingen er gråbrunt spraglete, men vingespissen har en rødlig oker grunnfarge. Bakvingen er lyst gråbrun.

 Levevis 
Larvene lever på knopper og nye skudd av furu (Pinus sylvestris). Den kan ødelegge enkelte skudd, men arten blir ikke regnet som en økonomisk skadegjører.
De voksne viklerne flyr i mai-juni.

 Utbredelse 
Arten er utbredt i så godt som hele Europa, og i det nordlige Asia.
I Norge er det spredte funn nord til Finnmark, men ingen fra Vestlandet.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten furuknoppviklere, Pseudococcyx Swatschek, 1958
 liten furuknoppvikler, Pseudococcyx posticana (Zetterstedt, 1839)

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Pseudococcyx posticana på UK Moths: 
 Fauna Europaea, utbredelsesdatabase for europeiske dyr: 

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Eucosmini
Kategori:Sommerfugler formelt beskrevet i 1839
Kategori:Dyr formelt beskrevet av Johan Wilhelm Zetterstedt